Den Vest-Sjællandske Avis, 1833-07-09
Nyeste Post-Efterretninger. Hyldings-Eden for den ældste Jnfantinde er bleven aflagt den 20de Juni i St. Hieronimus Kirke i Madrid uden at Roligheden er bleven forstyrret. – J et høitideligt Optog blev den unge Jnfantinde Donna Maria Jsabel Luisa bragt til Kirken, hun blev baaren af hendes Amme, som sad imellem Kongen og Dronningen; Marqvisen, af Sta Cruz hendes Gouvernantinde sad imellem Hofdamerne; alle Rigets Store, Granderne, Cardinalerne og det diplomatiske Corps vare med i Følget. Kirken var paa Statens Bekostning prægtigt decoreret. Ved Indgangen præsenterede Erkebispen af Granada Vievandet for Deres Majestæter, som nedlode sig under en Baldachin, der var oprettet ved Altaret. Den unge Jnfantinde opholdt sig under Messen med sin Gouvernante i et Værelse, som var indrettet for hende, og tog først Plads ved Siden af Dronningen efterat det sidste Evangelium var oplæst. Jnfantinden Donna Luisa Carlotta med sine Døttre og Donna Maria Amalia opholdt sig paa een af Tribunerne. Efterat Deres Majestæter havde holdet Bøn begyndte Helligaands=Messen, hvorpaa Patriarken istemmede veni Creator, imidlertid laae hele Forsamlingen paa Knæe. Efterat den ældste Herold havde formanet de Tilstædeværende til Opmærksomhed, saa oplæste den ældste Secretair ved Raadet af Castilien Eeds-Formularen; hvorpaa Jnfanten Don Franz v. Paula, opfordret af Herolden, bukkede for Deres Majestæter, knælede for Patriarken, lagde den høire Haand paa Crucifiret og aflagde Hyldingseden i den foreskrevne Form; herpaa knælede Jnfanten ogsaa for Kongen, lagde fine Hænder i Hs. Majestæts, hyldede sin Kongelige Broder og lovede at ville opfylde Eden bogstaveligt; Kongen omfavnede ham derpaa, og efterat han havde kysset Kongens, Dronningens og Jnfantindens Hænder gik han hen og satte sig paa sin Plads. Samme Ceremonier fandt Sted med de øvrige Jnfanter. Herpaa opfordrede Herolden alle de Tilstædeværende den erne efter den anden til at aflægge Eden, hvilken Hertugen af MedinaCeli modtog paa Kongens Vegne. Da Høitideligheden var tilende saa stemmede Cardinal-Erkebiskoppen af Sevilla Tedeum, understøttet af det Kongelige Capel. Toget begav sig nu tilbage i den samme Orden, hvori det var kommet. Deres Majestæter spiiste i Lystslottet Buen Retiro og toge om Aftenen over Prado, St. Hieronymus Gaden, Puerta da Sol og Placa mayor tilbage til Paladset. Kongen af begge Sicilierne har ladet ved sin Gesandt i Madrid protestere imod Erkiendelsen af den unge Jnfantindes Thronrettighed; da Afskaffelsen af den Saliske Lov strider mod hans Krones Rettigheder. Den Neapolitanske Ambassadeur var ogsaa den eneste udenlandske Minister, om ikke var nærværende ved Ceremonien, hvilken blev fuldført vel med Rolighed men med megen Kulde. Da Kongen kjørte forbi Tropperne taug alle stille, men da han passerede forbi de Folke grupper, som havde forsamlet sig udenfor Hieronymi Kirken hørte man de Raab. Kongen og Dronningen leve! Man siger at ved denne Leilighed løftede mange Personer nogle Proclamationer i Veiret, som det liberale Pattie havde udbredet blandt Folket, og som gik ud paa at man burde understøtte Dronningen i Forventning af at erholde visse Garantier for Folkets Friehed. Carlisterne synes at være meget nedslagne. Ærkebiskoppen af Sevilla skulde have modtaget Eeden istedet for Hertugen af Medina-Celi, men blev dispenseret derfor formedelst hans Alder; men den sande Aarsag var, at han havde protesteret mod den Act, som blev forelagt de Cortes. Marskal Solignac er ankommen til Plymouth og Admiral Sartorius er afgaaet til Brest. Ministeren Grev Argout oplæste den 26de Juni i de Deputetedes Kammer den Kongelige Forordning om Sessionens Ophævelse; omtrent 100 Medlemmer vare tilstæde. J Pairernes Kammer overleverede Marskal Soult Forordningen til Præsidenten. Dette Kommer voterede Jndtægts-Budgettet efter en Debatte, som kun varede i 25 Minuter. Regieringen har nu for at rette sig efter den offentlige Stemning ladet standse med Arbeidet for at befæste Paris. Den begynder at gaae tilværk med Kraft mod Urostifterne, saaledes ere nyeligen 20 juridiske og medicinske Studenter blevne anholdte af Politiet fordi de havde sunget Marseiller Hymnen og de Colporture, som udbrede republikanske Sange og Skrifter og Menneskerettighederne blive arrestetede. - Da de politiske Sværmere nu begynde at aftage i Frankerige, saa opkomme i deres Sted de religiøse, Pietister og Separatister træde op; i Strasborg er opstaaet en ny Propbet, en Snedkermester Kovf, som kalder sig den store Fyrste Michael, forkynder det tusinde Aars Riges Komme og holder sig for kaldet til at bane Veien for Frelseren; han udstæder Hyrde breve og Proclamationer og har udfærdiget et Sendebrev til alle christelige Potentater, som han indbyder at komme til sig, og som han vil undervise om alt hvad der angaaer det tusinde Aars Rige og at følge den trefarvede Fahne, som er Treenighedens Symbol; eftersom den blaae Farve skal betyde Gud Fader, den hvide Gud Søn og den røde Gud den Helligaand. - Til Lykke gjør ogsaa den nye Franske Catholske Kirke stedse større Fremskridt i Departementerne; da den har til Formaal at føre Christendommen tilbage til sin oprindelige Reenhed og at afskaffe Coelibatet. Abbederne Chatel og Auzon staae i Spidsen for den.